CELEX: 32013D0146
Language: hu
Date: 2013-03-20 00:00:00
Title: 2013/146/EU: A Bizottság végrehajtási határozata ( 2013. március 20. ) a 2013. naptári évben az Egyesült Királyságban alkalmazandó önkéntes kiigazításból származó összeg megállapításáról (az értesítés a C(2013) 1577. számú dokumentummal történt)

22.3.2013   
            
            
               HU
            
            
               Az Európai Unió Hivatalos Lapja
            
            
               L 82/58
            
         A BIZOTTSÁG VÉGREHAJTÁSI HATÁROZATA
   (2013. március 20.)
   a 2013. naptári évben az Egyesült Királyságban alkalmazandó önkéntes kiigazításból származó összeg megállapításáról
   (az értesítés a C(2013) 1577. számú dokumentummal történt)
   (Csak az angol nyelvű szöveg hiteles)
   (2013/146/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 10c. cikke (1) bekezdésére,
   mivel:
   
               (1)
            
            
               A 73/2009/EK rendelet 10b. cikkének (1) bekezdése szerint bármely tagállam, amely a 2012. naptári évre alkalmazta a 378/2007/EK tanácsi rendelet (2) 1. cikkét, csökkentést alkalmazhat (a továbbiakban: önkéntes kiigazítás) a 2013. naptári évre vonatkozóan a területén közvetlen kifizetésként odaítélendő minden összegre. Az önkéntes kiigazítás a közvetlen kifizetésekre vonatkozóan a 73/2009/EK rendelet 10a. cikkében megállapított kiigazításon felül alkalmazandó.
            
         
               (2)
            
            
               A 73/2009/EK rendelet 10b. cikkének (5) bekezdése szerint a tagállamok döntenek arról, hogy teljes területükre, illetőleg adott esetben az egyes régiókra vonatkozóan milyen mértékű önkéntes kiigazítással kívánnak élni és mekkora teljes összeget kívánnak levonni, és minderről értesítik a Bizottságot.
            
         
               (3)
            
            
               Az Egyesült Királyság a 73/2009/EK rendelet 10b. cikkének (2) bekezdése alapján az egyes régiókra vonatkozóan a következőképpen állapította meg az önkéntes kiigazítás mértékét, és erről a döntéséről értesítette a Bizottságot:
               
                           Régió
                        
                        
                           A termelőnek fizetendő közvetlen támogatás összege
                           (EUR)
                        
                        
                           Az önkéntes kiigazítás mértéke
                        
                     
                           Anglia
                        
                        
                           5 000 alatt
                        
                        
                           14 %
                        
                     
                           legalább 5 000, de 300 000 alatt
                        
                        
                           9 %
                        
                     
                           legalább 300 000
                        
                        
                           5 %
                        
                     
                           Wales
                        
                        
                           5 000 alatt
                        
                        
                           6,5 %
                        
                     
                           legalább 5 000, de 300 000 alatt
                        
                        
                           1,5 %
                        
                     
                           legalább 300 000
                        
                        
                           0 %
                        
                     
                           Skócia
                        
                        
                           5 000 alatt
                        
                        
                           9 %
                        
                     
                           legalább 5 000, de 300 000 alatt
                        
                        
                           4 %
                        
                     
                           legalább 300 000
                        
                        
                           0 %
                        
                     
         
               (4)
            
            
               Az Egyesült Királyság a 73/2009/EK rendelet 10b. cikke (5) bekezdésének b) pontja alapján tájékoztatta továbbá a Bizottságot arról a teljes összegről is, amelyet a 2013. naptári évben az önkéntes kiigazítás keretében az említett rendelet 10b. cikkének (3) bekezdésében meghatározott maximumösszeg tiszteletben tartásával le kíván vonni.
            
         
               (5)
            
            
               Meg kell határozni tehát az önkéntes kiigazításnak az Egyesült Királyságban való alkalmazásából eredő összeget,
            
         ELFOGADTA EZT A HATÁROZATOT:
   1. cikk
   A 2013. naptári évben az Egyesült Királyságban alkalmazandó önkéntes kiigazításból származó teljes összeg 296,3 millió EUR.
   2. cikk
   E határozat címzettje Nagy-Britannia és Észak-Írország Egyesült Királysága.
   
      Kelt Brüsszelben, 2013. március 20-án.
      
         
            a Bizottság részéről
         
         Dacian CIOLOȘ
         
            a Bizottság tagja
         
      
   
   
      (1)  HL L 30., 2009.1.31., 16. o.
   
      (2)  HL L 95., 2007.4.5., 1. o.